Diari Oficial de la Generalitat Valenciana


Sumari del DOGV 1547, del 21-05-1991 (1991/821208)

RESOLUCIÓ del Conseller d'Obres Públiques, Urbanisme i Transports, de data 27 de febrer de 1991, per la qual s'aprova definitivament la Modificació Puntual del Pla General d'Ordenació Urbana de Benicàssim que fa referència al criteri geomètric que s'ha de tenir en compte a l'hora de traçar els xamfrans gràfics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1547

Data del DOGV
:   21-05-1991

Secció del DOGV
:   ALTRES DISPOSICIONS

Número del document
:   1991/821208


Data del document
:   27-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports de 27 de febrer de 1991, per la qual s'aprova definitivament la Modificació Puntual del Pla General d'Ordenació Urbana de Benicàssim que fa referència al criteri geomètric que s'ha de tenir en compte a l'hora de traçar els xamfrans gràfics.  
Vist l?expedient relatiu a la Modificació Puntual sobre xamfrans del Pla General d'Ordenació Urbana de Benicàssim.  
Antecedents de fet  
Primer. L'Ajuntament de Benicàssim va aprovar inicialment el Projecte el 4 d'octubre de 1990, i després d'un termini d'informació pública d'un mes, durant el qual no es va produir cap al·legació, el va aprovar provisionalment el 19 de novembre de 1990.  
Segon. El Projecte consta de memòria informativa i justificativa, programa d'Actuació, estudi Econòmico-Financer i ordenances.  
Tercer La modificació fixa els criteris geomètrics que han de tenir-se en compte a l'hora de traçar els xamfrans gràfics en els plànols i que s'exigeixen en tot el sòl urbà. S'ha adoptat el criteri que fins ara s'utilitzava, però que creava problemes per no estar definit en cap text normatiu.  
Quart. La Comissió Territorial d'Urbanisme de Castelló en sessió celebrada el 17 de gener de 1991, va acordar emetre informe favorable sobre el projecte de Modificació Puntual de referència, on feia constar la necessitat d'adaptació del Pla General d'Ordenació Urbana de Benicàssim a les noves circumstàncies urbanístiques, atés que s'han aprovat ja vuit modificacions puntuals des de l'any 1989, la qual cosa evidencia la falta d'adequació a la realitat que hi ha.  
Consideracions Tècnico-Jurídiques  
Primera. La tramitació és correcta d'acord amb l'article 40 i següents de la Llei del Sòl, per remissió de l'article 49 del mateix text legal i la documentació es adequada i suficient, tenint en compte la finalitat de la modificació plantejada. El contingut d'aquesta s'ajusta a les determinacions establertes a l'article 161, en relació amb el 37 del Reglament de Planejament Urbanístic.  
Segona. La modificació proposada no està inclosa en cap dels casos de revisió del Pla General d'Ordenació Urbana, ja que adopta nous criteris en relació amb l?estructura general i orgànica del territori o de la classificació del sòl, ni tampoc opta per un model territorial diferent al del Pla vigent. De manera que es tracta d'un cas enquadrable en l'article 154.4 del Reglament de Planejament.  
Tercera. Aquest conseller és competent per a aprovar definitivament el Projecte de Modificació Puntual de referència d'acord amb l'article 3.2 i 15.2 del Decret 137/90, de 30 de juliol, del Consell de la Generalitat Valenciana.  
Vists els preceptes legals esmentats, la Llei del Sòl, Llei de Procediment Administratiu i la resta de pertinent aplicació, resolc:  
Aprovar definitivament la Modificació Puntual del Pla General d'Ordenació Urbana de Benicàssim que fa referència al criteri geomètric que s'ha de tenir en compte a l?hora de traçar els xamfrans gràfics.  
Instar l'Ajuntament de Benicàssim perquè inicie el procediment de revisió del Pla General d'Ordenació Urbana a fi d'adequar-lo a les noves circumstàncies i criteris urbanístics sobrevinguts, i que replegue les modificacions puntuals efectuades fins ara junt amb els aspectes normatius que li siguen d'aplicació, d?acord amb, la Llei 8/90, de 25 de juliol, de reforma del Règim Urbanístic i Valoració del Sòl.  
Contra aquesta resolució que no esgota la via administrativa hom pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la Sala Contenciosa administrativa del tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 27 de febrer de 1991. - El Conseller d'Obres Públiques, Urbanisme i Transports: Eugenio Burriel de Orueta.